CELEX: 32021R1329
Language: lv
Date: 2021-08-10 00:00:00
Title: Komisijas Īstenošanas regula (ES) 2021/1329 (2021. gada 10. augusts), ar ko attiecībā uz pārejas perioda pagarināšanu tādu veterināro sertifikātu, veterināro/oficiālo sertifikātu un oficiālo sertifikātu izmantošanai, kas vajadzīgi konkrētu sūtījumu ievešanai Savienībā, groza Īstenošanas regulas (ES) 2020/2235, (ES) 2020/2236, (ES) 2021/403 un (ES) 2021/404 (Dokuments attiecas uz EEZ)

11.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 288/48
               
            
         KOMISIJAS ĪSTENOŠANAS REGULA (ES) 2021/1329
         (2021. gada 10. augusts),
         ar ko attiecībā uz pārejas perioda pagarināšanu tādu veterināro sertifikātu, veterināro/oficiālo sertifikātu un oficiālo sertifikātu izmantošanai, kas vajadzīgi konkrētu sūtījumu ievešanai Savienībā, groza Īstenošanas regulas (ES) 2020/2235, (ES) 2020/2236, (ES) 2021/403 un (ES) 2021/404
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 213. panta 2. punktu, 224. panta 4. punktu, 230. panta 1. punktu, 238. panta 3. punktu un 239. panta 3. punktu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (2), un jo īpaši tās 90. pantu un 126. panta 3. punktu,
         tā kā:
         
                     (1)
                  
                  
                     Komisijas Īstenošanas regulas (ES) 2020/2235 (3), (ES) 2020/2236 (4) un (ES) 2021/403 (5) cita starpā nosaka to veterināro, veterināro/oficiālo un oficiālo sertifikātu paraugus, kam jābūt dotiem līdzi dzīvnieku un preču sūtījumiem, kad tos ieved Savienībā. Minētās īstenošanas regulas tika pieņemtas saskaņā ar Regulu (ES) 2016/429 un Regulu (ES) 2017/625. Regulu (ES) 2016/429 un minētās trīs īstenošanas regulas piemēro no 2021. gada 21. aprīļa.
                  
               
                     (2)
                  
                  
                     Īstenošanas regulās (ES) 2020/2235, (ES) 2020/2236 un (ES) 2021/403 ir paredzēts pārejas periods tādu dzīvnieku un preču sūtījumu ievešanai Savienībā, kuriem ir pievienoti atbilstīgi sertifikāti, kas vajadzīgi minēto sūtījumu ievešanai Savienībā un kas izdoti saskaņā ar attiecīgajiem sertifikātu paraugiem, kuri noteikti Savienības tiesību aktos, kas bija spēkā pirms 2021. gada 21. aprīļa, ja vien tie ir pienācīgi parakstīti pirms 2021. gada 21. augusta. Šie sertifikāti ir lasāmi saskaņā ar minētajās īstenošanas regulās paredzētajiem pārejas noteikumiem attiecībā uz visiem šajos sertifikātos minētajiem tiesību aktiem, kas vairs nav piemērojami. Minētais pārejas periods beidzas 2021. gada 20. oktobrī.
                  
               
                     (3)
                  
                  
                     Turklāt Komisijas Īstenošanas regulā (ES) 2021/404 (6) cita starpā ir paredzēti noteikumi par veterināro sertifikātu paraugiem, kas izmantojami, lai Savienībā ievestu konkrētus dzīvnieku, reproduktīvo produktu un dzīvnieku izcelsmes produktu sūtījumus no trešām valstīm, to teritorijām vai zonām. Minētā īstenošanas regula paredz pārejas noteikumus attiecībā uz tādu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā no trešām valstīm, teritorijām vai to zonām, kuriem pievienoti atbilstīgi sertifikāti, kas izdoti saskaņā ar Savienības tiesību aktiem, kuri bija spēkā pirms 2021. gada 21. aprīļa, ar noteikumu, ka sertifikāti ir pienācīgi parakstīti pirms 2021. gada 21. augusta. Šie sertifikāti ir lasāmi saskaņā ar minētajā īstenošanas regulā paredzētajiem pārejas noteikumiem attiecībā uz visiem šajos sertifikātos minētajiem tiesību aktiem, kas vairs nav piemērojami. Minētais pārejas periods arī beidzas 2021. gada 20. oktobrī.
                  
               
                     (4)
                  
                  
                     Pārejas periods, kas patlaban paredzēts Īstenošanas regulās (ES) 2020/2235, (ES) 2020/2236, (ES) 2021/403 un (ES) 2021/404, nedod pietiekami daudz laika, lai trešās valstīs un teritorijās ieviestu vajadzīgos pasākumus jaunu sertifikātu izdošanai saskaņā ar Savienības tiesību aktiem, kas piemērojami kopš 2021. gada 21. aprīļa. Attiecīgi minētajās īstenošanas regulās noteiktais pārejas periods būtu jāpagarina līdz 2022. gada 15. martam, līdz kuram būtu jāievieš un jāīsteno vajadzīgie pasākumi. Minētajam pagarinājumam būtu jāpalīdz pāriet uz minētajās četrās īstenošanas regulās paredzēto jauno sertifikātu izmantošanu un jānovērš nevajadzīgi tirdzniecības traucējumi saistībā ar to sūtījumu ievešanu Savienībā, uz kuriem attiecas minēto īstenošanas regulu darbības joma.
                  
               
                     (5)
                  
                  
                     Tāpēc Īstenošanas regulās (ES) 2020/2235, (ES) 2020/2236, (ES) 2021/403 un (ES) 2021/404 noteiktais pārejas periods ir jāpagarina, lai trešām valstīm un teritorijām būtu pietiekami daudz laika ieviest pasākumus, kas vajadzīgi, lai izpildītu jaunās sertifikācijas prasības, kuras piemērojamas no 2021. gada 21. aprīļa, uz periodu līdz 2022. gada 15. martam ar nosacījumu, ka attiecīgo sertifikātu pirms 2022. gada 15. janvāra ir parakstījusi persona, kas ir pilnvarota to parakstīt, lai izvairītos no nevajadzīgiem tirdzniecības traucējumiem.
                  
               
                     (6)
                  
                  
                     Tāpēc Īstenošanas regulas (ES) 2020/2235, (ES) 2020/2236, (ES) 2021/403 un (ES) 2021/404 būtu attiecīgi jāgroza.
                  
               
                     (7)
                  
                  
                     Juridiskās noteiktības labad grozījumiem, kas ar šo regulu izdarāmi Īstenošanas regulās (ES) 2020/2235, (ES) 2020/2236, (ES) 2021/403 un (ES) 2021/404, būtu jāstājas spēkā steidzamības kārtā.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2020/2235 grozījums
            Īstenošanas regulas (ES) 2020/2235 35. panta 1. punktu aizstāj ar šādu:
            
               
                  “1.   Dzīvnieku izcelsmes produktu, kombinēto produktu, lietošanai pārtikā paredzētu dīgstu un to ražošanai paredzētu sēklu sūtījumus, kam dots līdzi attiecīgais sertifikāts, kurš izdots saskaņā ar Regulā (ES) Nr. 28/2012 un Īstenošanas regulā (ES) 2019/628 noteiktajiem paraugiem, ievešanai Savienībā pieņem līdz 2022. gada 15. martam ar noteikumu, ka persona, kas saskaņā ar minēto regulu un īstenošanas regulu ir pilnvarota parakstīt šo sertifikātu, to ir parakstījusi pirms 2022. gada 15. janvāra.”
               
            
         
         
            2. pants
            Īstenošanas regulas (ES) 2020/2236 grozījums
            Īstenošanas regulas (ES) 2020/2236 10. panta 1. punktu aizstāj ar šādu:
            
               
                  “1.   Ūdensdzīvnieku un no ūdensdzīvniekiem iegūtu dzīvnieku izcelsmes produktu sūtījumus, kam dots līdzi attiecīgais veterinārais sertifikāts, kurš izdots saskaņā ar Regulā (EK) Nr. 1251/2008 noteikto paraugu, ievešanai Savienībā pieņem līdz 2022. gada 15. martam ar noteikumu, ka oficiālais inspektors šo veterināro sertifikātu ir parakstījis pirms 2022. gada 15. janvāra.”
               
            
         
         
            3. pants
            Īstenošanas regulas (ES) 2021/403 grozījums
            Īstenošanas regulas (ES) 2021/403 27. panta 1. punktu aizstāj ar šādu:
            
               
                  “1.   Sauszemes dzīvnieku un to reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar paraugiem, kas noteikti Regulās (EK) Nr. 798/2008 un (ES) Nr. 206/2010, Īstenošanas regulās (ES) Nr. 139/2013 un (ES) 2018/659, Lēmumos 2006/168/EK un 2010/472/ES, kā arī saskaņā ar Īstenošanas lēmumiem 2011/630/ES, 2012/137/ES un (ES) 2019/294, ievešanai Savienībā pieņem līdz 2022. gada 15. martam ar noteikumu, ka persona, kura ar minētajām regulām, īstenošanas regulām, lēmumiem vai īstenošanas lēmumiem ir pilnvarota sertifikāta parakstīšanai, šo sertifikātu ir parakstījusi pirms 2022. gada 15. janvāra.”
               
            
         
         
            4. pants
            Īstenošanas regulas (ES) 2021/404 grozījums
            Īstenošanas regulas (ES) 2021/404 6. panta 1. punktu aizstāj ar šādu:
            
               
                  “1.   Līdz 2022. gada 15. martam Savienībā no trešām valstīm, teritorijām vai to daļām, no kurām saskaņā ar šādiem zemāk minētajiem aktiem ir atļauta ievešana Savienībā, ir atļauts ievest tādus dzīvnieku, reproduktīvo produktu un dzīvnieku izcelsmes produktu sūtījumus, kam pievienots attiecīgs sertifikāts, kurš izdots saskaņā ar minētajiem aktiem, ja vien šo sertifikātu pirms 2022. gada 15. janvārim parakstījusi persona, kuru šā sertifikāta parakstīšanai pilnvaro kāds no šādiem aktiem:
                  
                              —
                           
                           
                              Regula (EK) Nr. 798/2008,
                           
                        
                              —
                           
                           
                              Regula (EK) Nr. 1251/2008,
                           
                        
                              —
                           
                           
                              Regula (ES) Nr. 206/2010,
                           
                        
                              —
                           
                           
                              Regula (ES) Nr. 605/2010,
                           
                        
                              —
                           
                           
                              Īstenošanas regula (ES) Nr. 139/2013,
                           
                        
                              —
                           
                           
                              Īstenošanas regula (ES) 2016/759,
                           
                        
                              —
                           
                           
                              Īstenošanas regula (ES) 2018/659,
                           
                        
                              —
                           
                           
                              Lēmums 2006/168/EK,
                           
                        
                              —
                           
                           
                              Lēmums 2007/777/EK,
                           
                        
                              —
                           
                           
                              Lēmums 2008/636/EK,
                           
                        
                              —
                           
                           
                              Lēmums 2010/472/ES,
                           
                        
                              —
                           
                           
                              Lēmums 2011/630/ES,
                           
                        
                              —
                           
                           
                              Īstenošanas lēmums 2012/137/ES,
                           
                        
                              —
                           
                           
                              Īstenošanas lēmums (ES) 2019/294.”
                           
                        
            
         
         
            5. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  OV L 95, 7.4.2017., 1. lpp.
         
         
            (3)  Komisijas Īstenošanas regula (ES) 2020/2235 (2020. gada 16. decembris), ar ko attiecībā uz tādu veterināro, oficiālo un veterināro/oficiālo sertifikātu paraugiem, kuri paredzēti noteiktu kategoriju dzīvnieku un preču sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 599/2004, Īstenošanas regulu (ES) Nr. 636/2014 un (ES) 2019/628, Direktīvu 98/68/EK un Lēmumu 2000/572/EK, 2003/779/EK un 2007/240/EK (OV L 442, 30.12.2020., 1. lpp.).
         
            (4)  Komisijas Īstenošanas regula (ES) 2020/2236 (2020. gada 16. decembris), ar ko attiecībā uz tādu veterināro sertifikātu paraugiem, kuri paredzēti ūdensdzīvnieku un noteiktu no tiem iegūtu dzīvnieku izcelsmes produktu sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 1251/2008 (OV L 442, 30.12.2020., 410. lpp.).
         
            (5)  Komisijas Īstenošanas regula (ES) 2021/403 (2021. gada 24. marts), ar ko attiecībā uz tādu veterināro un veterināro/oficiālo sertifikātu paraugiem, kuri paredzēti noteiktu kategoriju sauszemes dzīvnieku un to reproduktīvo produktu sūtījumu ievešanai Savienībā un pārvietošanai starp dalībvalstīm, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Lēmumu 2010/470/ES (OV L 113, 31.3.2021., 1. lpp.).
         
            (6)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).